Ayr

Ayr (skotsk-gælisk: Inbhir Àir, «Munningen av elven Ayr») er en stor by og en tidligere kongelig burgh som er beliggende på vestkysten av Ayrshire i sørvestlige Skottland. Den ligger ved Firth of Clyde. Ayr er administrasjonsby for rådsforsamlingen for området South Ayrshire og er den historiske grevskapsbyen i Ayrshire. Ayr er for tiden (2010-tallet) den mest befolkningsrike bosetningen i Ayrshire og den 13. mest folkerike bosetningen i Skottland. Ved folketellingen i 2011 hadde byen en befolkning på 46 849 innbyggere.«Ayr (South Ayrshire)», City Population

Byen ble beregnet som en kongelig burgh i 1205. Den fungerte som Ayrshires sentrale markedsplass, kjøpstad og havn gjennom hele middelalderen.Defoe, Daniel: «Letter 12, Part 1: South-Western Scotland», Vision of Britain Den forble en kjent havn også i tidlig moderne tid.Camden, William: «Scotland: South of the Antonine Wall», Visions of Britain På de sørlige breddene av elven Ayr står forsvarsvollene til en borg som ble bygget av Oliver Cromwell på midten av 1600-tallet. I den sørlige delen av byen er fødestedet til den skotske poeten Robert Burns i forstaden Alloway.Robert Burns Birthplace Museum Da Ayr ble tilknyttet jernbanenettet på 1800-tallet utviklet byen seg snart til et feriested ved kysten. Det er fortsatt tilfelle i dag da turisme utgjør en betydelig andel av byens økonomi, blant annet via åpningen av Butlins feriepark på byens sørlige odde og ved teateret Gaiety Theatre som har hatt mangfoldige forstillinger gjennom slutten av 1900-tallet og tiltrukket seg utøvende kunstnere fra hele Storbritannia.«Gaiety Theatre», Historic Scotland

Politisk sett går Ayr til valgurnene og stemmer betydelig mer konservativt enn resten av Skottland, og har vært representert av et konservativt parlamentsmedlem uavbrutt for en periode på 91 år – fra 1906](som en del av valgkretsen Ayr Burgh) og fram til 1997. Byen utgjør en del av den første konservative valgkretssetet i Skottlands parlament og som har stemt konservativt siden et suppleringsvalg i 2000.Borland, Ben (15. mai 2011): «So why is Ayr the last bastion of Torydom?», The ExpressGraham, Chris; Henderson, Barney (6. mai 2016): «Scottish Parliament Elections 2016: SNP wins historic third term», The Telegraph Byen er i dag marginalt delt mellom de konservative og det skotske nasjonalistpartiet.«Scottish Parliament» , South Ayrshire«Scottish Parliamentary Election 2016 results» , North Ayrshire

Ayr er en av de største handelsstedene i sørlige Skottland. Byen ble anerkjent som den nest sunneste bysentrum i Storbritannia av Royal Society for Public Health («Det kongelige samfunn for offentlige helse») i 2014. Det vil si å ha en høy konsentrasjon av apotek, helsestasjoner, museer, kunstgallerier, fritidssentre og bibliotek.Harrison, Jody (26. mars 2015) «Ayr tops health high street table», Herald ScotlandHealth on the High Street  (PDF), gjeldende rapport fra Royal Society for Public Health Ayr har årlig vært vert for det skotske Grand National hesteveddeløp siden 1965. Byen har to aviser, Ayr Advertiser og Ayrshire Post, og en radiostasjon, West FM. Fotballklubben er Ayr United FC som spiller i Scottish Championship, det nest høyeste nivået i skotsk fotball. Deres tilnavn er «The Honest Men» (De ærlige menn).McLaughlin, Martyn (7. september 2014): «Ayr we go with the truth about the honest men», The Scotsman

 Bilder 

 Referanser 

 Litteratur 
 Close, Rob (2005): Ayr A History & Celebration, Francis Frith Collection
 Kennedy, R.; Kennedy, J. (1992): Old Ayr, Stenlake Publishing
 Love, Dane (2003): Ayr Past and Present, History Press
 Love, Dane (2011): Legendary Ayrshire, Carn Publishing
 Love, Dane (1995): Pictorial History of Ayr, Robert Hale & Company
 Reid, Denholm; Andrew, Ken (2001): Ayr Remembered, Stenlake Publishing
 Carmichael, Duncan (2001): Ayr United Football Club, Tempus

 Eksterne lenker 

 South Ayrshire Council

Kategori:Byer i South Ayrshire